คือผมมีอาการแบบนี้มาประมาณปีกว่าแล้ว ตามันจะแดงอมเหลืองนิดหน่อย พอมีวิธีแก้อย่างไรบ้างครับ หรือผมควรไปตรวจตาที่จักษุแพทย์ดู
สวัสดีค่ะ อาการที่ตาไม่ใส ดูเป็นสีแดงอมเหลืองนั้น อาจจะเกิดจาก เยื่อบุตาอักเสบ อาจเกิดจากการระคายเคืองเช่นแพ้สารเคมี หรือการไปขยี้ตา หรือการติดเชื้อไวรัสที่บริเวณตาขาว ภูมิแพ้ที่ตา ทำให้มีขี้ตา และคันตา ตาแดงได้ กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ หรืออาจเป็นเส้นเลือดฝอยในตาแตกจากความดันที่สูงผิดปกติหรือการไปขยี้โดน แต่ถ้าเป็นตาเหลืองอาจนึกถึงความผิดปกติของตับและท่อน้ำดีได้ในเบื้องต้น ไม่ไปขยี้ตา ล้างหน้าได้ตามปกติ หลีกเลี่ยงแสงแดดหรือลมแรงๆจัดๆ บริเวณที่มีฝุ่นมาก สังเกตอาการค่ะ ถ้าอาการยังเป็นต่อเนื่อง มีความกังวลใจมาก หรือเริ่มเจ็บและระคายเคืองในตา ควรไปพบแพทย์เพื่อตรวจเพิ่มเติม แนะนำว่าเป็นจักษุแพทย์เลยก็ได้ค่ะ